23 अक्षांश उत्तर
23 अक्षांश उत्तर (23th parallel north) पृथ्वी की भूमध्यरेखा के उत्तर में 23 अक्षांश पर स्थित अक्षांश वृत्त है। यह काल्पनिक रेखा हिन्द महासागर (बंगाल की खाड़ी और अरब सागर), प्रशांत महासागर व अटलांटिक महासागर और उत्तर अमेरिका, एशिया (बंग्लादेश, म्यान्मार, वियतनाम, चीन, ताइवान, सउदी अरब, ओमान, संयुक्त अरब इमारात) व अफ़्रीका के भूमीय क्षेत्रों से निकलती है। यह भारत के त्रिपुरा, मिज़ोरम, गुजरात, मध्य प्रदेश, पश्चिम बंगाल, छत्तीसगढ़ और झारखंड के भूमीय क्षेत्रों से निकलती है। कर्क रेखा इस अक्षांश रेखा और 24 अक्षांश उत्तर के बीच में स्थित है, यानि इस अक्षांश से ज़रा उत्तर में स्थित है।
उपोष्णकटिबन्ध
उपोष्णकटिबन्ध पृथ्वी के उष्णकटिबंधीय क्षेत्र के तुरंत उत्तर तथा दक्षिण से सटकर लगे हुए क्षेत्र को कहते हैं जो कि कर्क रेखा और मकर रेखा के क्रमशः उत्तर तथा दक्षिण का इलाका है। यह क्षेत्र अमूमन दोनों गोलार्धों में २३.५° से लेकर ४०° तक के अक्षांशों में पाया जाता है हालांकि यह मौसम अधिक ऊँचाई वाले क्षेत्रों में या उष्णकटिबंधीय इलाकों में भी पाया जा सकता है। जलवायु विज्ञानी ग्लेन जी ट्रेवर्था के अनुसार, एक उप-उष्णकटिबंधीय क्षेत्र में साल में कम से कम आठ महीने औसतन १०° से. (५०.०° फ़ारनहाइट) या उससे ऊपर का तापमान होना चाहिए।